Eiland Spa na Shingwedzi - Forum Topic
Total Views: 81 131 172
Forums / 6. Road Conditions / Eiland Spa na Shingwedzi
views: 1 443 013
10 Jul 2018 @ 10:28:27 am
Na ons maand by Eiland Spa, beplan ons om vandaar wildtuin toe te gaan - eerste kamp is Shingwedzi. My GPS beveel die roete via Giyani na Punda-hek toe aan as die korste roete na Shingwedzi. Die algemene roete via Phalaborwa is bykans 50km verder.
Ek het nog net tot by Giyani op hierdie roete gery. Volgens Google Earth gaan die pad soms deur beboude gebied met natuurlik lae spoedbeperkings.
Het enigiemand asseblief kennis van die pad vanaf Giyani tot by Punda-hek?
10 Jul 2018 @ 11:29:48 am
Hi Wilfre ek het Phalaborwa omgery Shingwedzi toe, soos jy se daar buite om gaan jy maar net moet stadig ry deur nedersetting en op die uitkyk wees bokke,beeste ens, geniet.
10 Jul 2018 @ 16:07:30 pm
Ek het die Giyani-pad na Punda Mariahek etlike jare gelede laas gery. Oor die algemeen is dit nie 'n sleg pad (oppervlak) om te sleep nie. Kyk net uit vir spoedwalle in die klein nedersettings. Ek wou nie twee jaar gelede (vanaf Polokwane) via Giyani na Punda Maria ry nie, omdat ek deur 'n vriend in Tzaneen op daardie stadium gewaarsku is vir onrus tussen Giyani en Punda Maria-hek. Ek het toe via Louis Trichardt en Thohoyandou gery.
Ek verkies om die wildtuinhek naaste aan my kampbestemming te gebruik. Gevolglik sou my eerste keuse ook Punda Maria-hek wees indien ek oppad is Shingwedzi toe. Maar 'n vroeë vertrek vanaf Eiland via Phalaborwa-hek is baie haalbaar.
10 Jul 2018 @ 16:59:43 pm
A friend of ours towed back from Punda via Thoyandou and commented how pleasant the drive was, especially how courteous and friendly the local people are including the school children. He recommends that route with confidence.
11 Jul 2018 @ 09:58:45 am
Die manne gooi klippe op die oomblik en versper paaie sal voorstel Phalaborwa. een dag ok die ander dag nie.
11 Jul 2018 @ 10:35:17 am
Dankie vir almal se terugvoer
11 Jul 2018 @ 12:16:24 pm
Ons vertrek Sondag na Shingwedzi en sal Sondagaand op Phalaborwa slaap. Ons woon in Pietersburg en ek ken al die paaie wat genoem is. Ek hou nie van die twee oor Thohoyando en Giyani nie omdat jy so ver deur erg plattelandse gebied ry. As iets verkeerdloop, sal jy nie maklik hulp kry nie. Dat die mense vriendelik is betwyfel ek nie, maar as jy tegniese probleme ondervind, het jy tegniese hulp en moontlik 'n insleepdiens nodig. As daar natuurlik stakings en oproer is, is die mense nie so vriendelik nie en dan bly jy in elkgeval maar weg. Van Phalaborwahek tot by Shingwedzi is sowat 140 kilos wat nogal ver is in die wildtuin met 50k/u op die teerpaaie. Beskou dit egter as deel van die toer en geniet dit. Daar is 'n plek of twee waar jy kan stop om koffie te dring (wat jy moet saamneem) en ook een of twee ruskampe (afhangende hoe jy ry) met restaurante.
Wilfred, As ons saam in Shinwedzi is, kom groet gerus.
11 Jul 2018 @ 13:46:54 pm
Hi Fred, ons gaan eers vanaf 2 September Shingwedzi toe.
Toe ons Januarie in Shingwedzi was, is ek onder die indruk gebring dat die genommerde staanplekke voor September in werking sou wees en het ek gedink dat, ongeag hoe laat ek by die kamp kom, ons 'n gereserveerde staanplek sou he. Ek sal nou maar 'n dag vroeer vanaf Die Eiland ry en op Letaba of Tsendze oorslaap....
11 Jul 2018 @ 13:59:37 pm
Wielei, Ons het op Tsendle gestaan 'n paar dae na dit geopen is. Dis 'n baie oulike plek- reg lang die Mooilplaas piekniekplek en jy kan selfs deurstap daarheen. Dis baie populêr so jy moet miskien maar nou al bespreek. Ek gee persoonlik nie juis om waar ons staan nie- jy sit tog nie die heel dag by die kampplek nie.
11 Jul 2018 @ 14:25:02 pm
Fred, ons bespreek altyd staanplekke 3 of 26 by Tsendze - 3 is teen draad en baie privaat en 26 ook teen draad en naby ablusie. Het vir 'n week op Shingwedzi bespreek, dan Tsendze (26), week in Letaba en laastens week in Satara. Alhoewel die suide meer wild en roetes het, is noord van Letaba ons gunsteling deel. Is bietjie spyt, het hierdie keer nie in Punda bespreek nie.
11 Jul 2018 @ 16:53:15 pm
13 aug- 21 by Shiingwedsi dan weer huistoe Palagat en van daar wie sal weet gaan soos die natuur roep.
12 Jul 2018 @ 19:17:34 pm
Sal seker eendag met my wa daar 'n draai gaan maak.
15 Jul 2018 @ 17:07:55 pm
Ons was einde Junie by Shingwedzi vir 5 nagte en dit was opmerklik hoe baie wild daar was, veel meer as wat ons gesien het in Satara omgewing die laaste 3 nagte.
Dit lyk of jy nou ook in Shingwedzi die draad staanplekke vooraf kan bespreek.
15 Jul 2018 @ 17:51:02 pm
Alhoewel al die staanplekke al lankal genommer is (ons was Januarie daar toe was dit al genommer), het die kamp my verlede week laat weet dat dat mens nog nie 'n spesifieke staanplek kan bespreek nie.
Daar is ongelukkig nie baie roetes om Shingwedzi nie, maar een van my gunsteling roetes in die wildtuin is die S56 na Babalala.